J มั่นใจรายได้ปีนี้เข้าเป้า 30% ตามรายได้ IT Junction-ศูนย์การค้าชุมชนหนุน
J มั่นใจรายได้ปีนี้เข้าเป้า 30% ตามรายได้ IT Junction-ศูนย์การค้าชุมชนหนุน
21 ส.ค. 2560

บริษัท เจเอเอส แอสเซ็ท จำกัด (มหาชน) หรือ J เปิดเผยว่า บริษัทมั่นใจรายได้ปีนี้เติบโตตามเป้าหมาย 30% จากปีก่อน โดยคาดว่าช่วงครึ่งหลังของปีนี้รายได้จะเติบโตต่อเนื่องจากการรับรู้รายได้ของ IT Junction และศูนย์การค้าชุมชน ขณะที่การเข้าลงทุนในธุรกิจร้านอาหารและเครื่องดื่ม”Casa Lapin”เมื่อเร็ว ๆ นี้ มีแผนที่จะขยายเพิ่มอีก 3-4 สาขาในต้นปีหน้า โดยจะใช้เงินลงทุนราว 5 ล้านบาท/สาขา พร้อมจะผลักดันการขยายธุรกิจออกไปสู่ตลาดต่างประเทศด้วย
ด้านธุรกิจอสังหาริมทรัพย์ บริษัทเตรียมเปิดพรีเซลโครงการคอนโดมิเนียมภายใต้ชื่อ Newera ในช่วงปลายไตรมาส 3/60 คาดว่าจะเริ่มโอนโครงการได้ในไตรมาส 4/61 พร้อมกันนี้ยังได้ศึกษาการพัฒนาโครงการคอนโดมิเนียมและทาวน์โฮมใหม่ด้วย คาดว่าจะมีความชัดเจนในปีหน้า